ระเบียบกระทรวงสาธารณสุขว่าด้วยการรักษาจรรยาบรรณแห่งวิชาชีพของผู้ประกอบโรคศิลปะสาขาการแก้ไขความผิดปกติของการสื่อความหมายพ.ศ. ๒๕๔๗ อาศัยอำนาจตามความในมาตรา๗ มาตรา ๑๓ (๒) และมาตร ๓๘ แห่งพระราชบัญญัติการประกอบโรคศิลปะ พ.ศ. ๒๕๔๒อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพบุคคลซึ่งมาตรา ๒๙ ประกอบกับมาตรา ๓๕ มาตรา ๓๖ มาตรา ๓๙ มาตรา ๔๘ และมาตรา ๕๐ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบัญญัติแห่งกฎหมายรัฐมนตรีว่าการกระทรวงสาธารณสุขโดยคำแนะนำของคณะกรรมการการประกอบโรคศิลปะออกระเบียบว่าด้วยการรักษาจรรยาบรรณแห่งวิชาชีพของผู้ประกอบโรคศิลปะสาขาการแก้ไขความผิดปกติของการสื่อความหมายไว้ดังต่อไปนี้ข้อ ๑ ระเบียบนี้เรียกว่า ระเบียบกระทรวงสาธารณสุขว่าด้วยการรักษาจรรยาบรรณแห่งวิชาชีพของผู้ประกอบโรคศิลปะสาขาการแก้ไขความผิดปกติของการสื่อความหมายพ.ศ. ๒๕๔๗ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปหมวด ๑หลักทั่วไป ข้อ ๓ผู้ประกอบโรคศิลปะสาขาการแก้ไขความผิดปกติของการสื่อความหมายย่อมดำรงตนให้สมควรในสังคมโดยธรรมเคารพและปฏิบัติตามบรรดาบทกฎหมายของประเทศข้อ ๔ผู้ประกอบโรคศิลปะสาขาการแก้ไขความผิดปกติของการสื่อความหมายต้องไม่ประพฤติหรือกระทำการใดๆ อันเป็นเหตุให้เสื่อมเสียเกียรติศักดิ์แห่งวิชาชีพข้อ ๕ผู้ประกอบโรคศิลปะสาขาการแก้ไขความผิดปกติของการสื่อความหมายย่อมประกอบวิชาชีพด้วยเจตนาดีโดยไม่คำนึงถึงฐานะ เชื้อชาติ สัญชาติ ศาสนา สังคม หรือ ลัทธิการเมืองหมวด ๒การโฆษณาการประกอบโรคศิลปะ ข้อ ๖การโฆษณาการประกอบโรคศิลปะและความรู้ความชำนาญในการประกอบโรคศิลปะสาขาการแก้ไขความผิดปกติของการสื่อความหมายอาจกระทำได้ในกรณีต่อไปนี้๖.๑การแสดงผลงานในวารสารทางวิชาการหรือในการประชุมวิชาการ๖.๒การแสดงผลงานในหน้าที่หรือในการบำเพ็ญประโยชน์สาธารณะ๖.๓การแสดงผลงานหรือความก้าวหน้าทางวิชาการเพื่อการศึกษาของมวลชน๖.๔การประกาศเกียรติคุณเป็นทางการโดยสถาบันวิชาการ สมาคม หรือมูลนิธิทั้งนี้การโฆษณาดังกล่าวจะต้องไม่เป็นการแสวงหาประโยชน์ที่จะเกิดต่อการประกอบโรคศิลปะสาขาการแก้ไขความผิดปกติของการสื่อความหมายส่วนตนหรือส่วนบุคคลหรือต่อสถานที่ทำการประกอบโรคศิลปะส่วนตนหรือส่วนบุคคลข้อ ๗ผู้ประกอบโรคศิลปะสาขาการแก้ไขความผิดปกติของการสื่อความหมาย อาจติดป้ายหรืออักษรที่สำนักงานและที่อยู่ของตนและอาจแจ้งความได้เพียงข้อความเฉพาะเรื่องต่อไปนี้๗.๑ชื่อ นามสกุล และอาจมีคำประกอบชื่อได้๗.๒ชื่อปริญญา วุฒิบัตร หรือหนังสืออนุมัติหรือหนังสือแสดงคุณวุฒิอย่างอื่นแสดงเต็มหรือเป็นอักษรย่อตามที่ปรากฏในทะเบียนผู้ประกอบโรคศิลปะซึ่งตนได้รับมาโดยได้มาด้วยวิธีการที่ถูกต้องตามเกณฑ์ของคณะกรรมการวิชาชีพหรือสถาบันการศึกษานั้น๗.๓ที่อยู่ ที่ตั้งสำนักงาน หมายเลขโทรศัพท์ หมายเลขโทรสารที่อยู่จดหมายอิเล็กทรอนิกส์ หรือสื่ออื่น ๆ๗.๔ประเภทใบอนุญาตและสาขาแห่งการประกอบโรคศิลปะของตน๗.๕ความรู้ความสามารถเฉพาะทางในการประกอบโรคศิลปะของตน ซึ่งคณะกรรมการวิชาชีพสาขาการแก้ไขความผิดปกติของการสื่อความหมายได้อนุมัติแล้ว๗.๖เวลาทำงาน๗.๗สถานพยาบาลในกรณีที่แจ้งความข้อ ๘ผู้ประกอบโรคศิลปะสาขาการแก้ไขความผิดปกติของการสื่อความหมาย ผู้ทำการเผยแพร่ให้ข้อมูลทางวิชาการหรือตอบปัญหาทางวิชาชีพทางสื่อมวลชนถ้าแสดงตนว่าเป็นผู้ประกอบโรคศิลปะต้องไม่แจ้งสถานที่ทำการประกอบโรคศิลปะส่วนตัวเป็นทำนองการโฆษณาเพื่อหวังประโยชน์ตอบแทนและต้องไม่มีการแจ้งความตามนัยแห่งข้อ ๗ในที่เดียวกันหรือในขณะเดียวกันด้วยข้อ ๙ผู้ประกอบโรคศิลปะสาขาการแก้ไขความผิดปกติของการสื่อความหมายต้องระมัดระวังตามวิสัยที่พึงมีมิให้การประกอบวิชาชีพการแก้ไขความผิดปกติของการสื่อความหมายแพร่ออกไปในสื่อมวลชนเป็นทำนองโฆษณาความรู้ความสามารถหมวด ๓การประกอบโรคศิลปะสาขาการแก้ไขความผิดปกติของการสื่อความหมาย ข้อ ๑๐ผู้ประกอบโรคศิลปะสาขาการแก้ไขความผิดปกติของการสื่อความหมาย ต้องรักษามาตรฐานของการประกอบวิชาชีพการแก้ไขความผิดปกติของการสื่อความหมายตามที่กำหนดโดยคณะกรรมการวิชาชีพสาขาการแก้ไขความผิดปกติของการสื่อความหมายข้อ ๑๑ ผู้ประกอบโรคศิลปะสาขาการแก้ไขความผิดปกติของการสื่อความหมายต้องปฏิบัติต่อผู้ป่วยโดยสุภาพ มีน้ำใจ มีมนุษยสัมพันธ์ที่ดีข้อ ๑๒ผู้ประกอบโรคศิลปะสาขาการแก้ไขความผิดปกติของการสื่อความหมายต้องประกอบวิชาชีพโดยคำนึงถึงความปลอดภัยและความสิ้นเปลืองที่เกินความจำเป็นของผู้ป่วยข้อ ๑๓ผู้ประกอบโรคศิลปะสาขาการแก้ไขความผิดปกติของการสื่อความหมาย มีหน้าที่อธิบายผู้ป่วยให้เข้าใจถึงสาระสำคัญของการตรวจและการให้บริการทางวิชาชีพการแก้ไขความผิดปกติของการสื่อความหมาย เพื่อใช้ประกอบในการตัดสินใจในการวินิจฉัยการติดตาม การบำบัดรักษา และการประเมินภาวะสุขภาพผู้ป่วยข้อ ๑๔ผู้ประกอบโรคศิลปะสาขาการแก้ไขความผิดปกติของการสื่อความหมาย ต้องไม่เรียกร้องสินจ้างรางวัลพิเศษนอกเหนือจากค่าบริการที่ต้องได้รับตามที่ประกาศไว้ข้อ ๑๕ผู้ประกอบโรคศิลปะสาขาการแก้ไขความผิดปกติของการสื่อความหมาย ต้องไม่จูงใจหรือชักชวนผู้ป่วยให้มารับบริการทางวิชาชีพการแก้ไขความผิดปกติของการสื่อความหมายเพื่อประโยชน์ของตนข้อ ๑๖ผู้ประกอบโรคศิลปะสาขาการแก้ไขความผิดปกติของการสื่อความหมาย ต้องไม่หลอกลวงผู้ป่วยให้หลงเข้าใจผิดในการประกอบวิชาชีพเพื่อประโยชน์ของตนข้อ ๑๗ผู้ประกอบโรคศิลปะสาขาการแก้ไขความผิดปกติของการสื่อความหมาย ต้องไม่บิดเบือนข้อมูลจากการวินิจฉัยหรือออกใบรับรองอันเป็นความเท็จโดยเจตนาหรือให้ความเห็นไม่สุจริตในเรื่องใด ๆอันเกี่ยวกับวิชาชีพแห่งตนรวมทั้งการให้การบริการหรือการจำหน่ายอุปกรณ์หรือร่วมกระทำการใด ๆที่ส่อเค้าถึงการทุจริต เพื่อหวังผลตอบแทนข้อ ๑๘ผู้ประกอบโรคศิลปะสาขาการแก้ไขความผิดปกติของการสื่อความหมาย ต้องไม่เปิดเผยความลับของผู้ป่วยซึ่งตนทราบมาเนื่องจากการประกอบวิชาชีพ เว้นแต่ด้วยความยินยอมของผู้ป่วยหรือเมื่อต้องปฏิบัติตามกฎหมายหรือตามหน้าที่ข้อ ๑๙ผู้ประกอบโรคศิลปะสาขาการแก้ไขความผิดปกติของการสื่อความหมาย ต้องไม่ปฏิเสธการช่วยเหลือผู้ที่อยู่ในระยะอันตรายจากการเจ็บป่วยเมื่อได้รับคำขอร้องและตนอยู่ในฐานะที่จะช่วยได้ข้อ ๒๐ผู้ประกอบโรคศิลปะสาขาการแก้ไขความผิดปกติของการสื่อความหมาย ต้องไม่ใช้หรือสนับสนุนผู้อื่นให้มีการประกอบวิชาชีพการแก้ไขความผิดปกติของการสื่อความหมายโดยผิดกฎหมายข้อ ๒๑ผู้ประกอบโรคศิลปะสาขาการแก้ไขความผิดปกติของการสื่อความหมาย ต้องไม่ให้หรือรับผลประโยชน์เป็นค่าตอบแทนเนื่องจากการรับ หรือส่งผู้ป่วย เพื่อรับบริการทางการแพทย์ข้อ ๒๒ผู้ประกอบโรคศิลปะสาขาการแก้ไขความผิดปกติของการสื่อความหมาย ต้องไม่แสดงการรับประกันผลของการรักษาทั้งทางตรงและทางอ้อม แต่อาจให้เหตุผลที่เหมาะสมในการพยากรณ์โรคได้ข้อ ๒๓ผู้ประกอบโรคศิลปะสาขาการแก้ไขความผิดปกติของการสื่อความหมาย ต้องไม่ประเมินหรือให้การแก้ไขปัญหาทางภาษาการพูดและการได้ยินโดยที่มิเคยได้พบและประเมินผู้รับบริการด้วยตนเองหมวด ๔การปฏิบัติต่อผู้ร่วมวิชาชีพ ข้อ ๒๔ผู้ประกอบโรคศิลปะสาขาการแก้ไขความผิดปกติของการสื่อความหมาย พึงยกย่องให้เกียรติและเคารพในศักดิ์ศรีซึ่งกันและกันข้อ ๒๕ผู้ประกอบโรคศิลปะสาขาการแก้ไขความผิดปกติของการสื่อความหมาย พึงร่วมมือสนับสนุน และส่งเสริมต่อองค์กรทางวิชาชีพข้อ ๒๖ผู้ประกอบโรคศิลปะสาขาการแก้ไขความผิดปกติของการสื่อความหมาย ต้องไม่ดูหมิ่นทับถม ให้ร้าย หรือกลั่นแกล้งกันข้อ ๒๗ ผู้ประกอบโรคศิลปะสาขาการแก้ไขความผิดปกติของการสื่อความหมายต้องไม่ชักจูงผู้ป่วยของผู้ประกอบโรคศิลปะสาขาการแก้ไขความผิดปกติของการสื่อความหมายอื่นใดมาเป็นผู้ป่วยของตนข้อ ๒๘ผู้ประกอบโรคศิลปะสาขาการแก้ไขความผิดปกติของการสื่อความหมาย ต้องไม่เอาผลงานของผู้ประกอบโรคศิลปะสาขาการแก้ไขความผิดปกติของการสื่อความหมายอื่นใดมาเป็นผู้ป่วยของตนหมวด ๕การปฏิบัติต่อผู้ร่วมงาน ข้อ ๒๙ผู้ประกอบโรคศิลปะสาขาการแก้ไขความผิดปกติของการสื่อความหมาย พึงยกย่องให้เกียรติและเคารพในศักดิ์ศรีของผู้ร่วมงานข้อ ๓๐ ผู้ประกอบโรคศิลปะสาขาการแก้ไขความผิดปกติของการสื่อความหมายพึงส่งเสริมและสนับสนุนการประกอบวิชาชีพของผู้ร่วมงานข้อ ๓๑ผู้ประกอบโรคศิลปะสาขาการแก้ไขความผิดปกติของการสื่อความหมาย ต้องไม่ดูหมิ่นทับถม ให้ร้าย หรือกลั่นแกล้งผู้ร่วมงานหมวด ๖การทดลองในมนุษย์ ข้อ ๓๒ ผู้ประกอบโรคศิลปะสาขาการแก้ไขความผิดปกติของการสื่อความหมายผู้ที่ทำการทดลองในมนุษย์ต้องได้รับความยินยอมจากผู้ถูกทดลองหรือผู้ปกครองตามกฎหมายเป็นลายลักษณ์อักษรหรือยินยอมโดยแสดงออกทางสื่ออื่น เช่น วิดีทัศน์และต้องได้รับความเห็นชอบจากคณะกรรมการว่าด้วย จริยธรรมการทำวิจัยในมนุษย์ข้อ ๓๓ผู้ประกอบโรคศิลปะสาขาการแก้ไขความผิดปกติของการสื่อความหมายผู้ที่ทำการทดลองโดยใช้สิ่งตัวอย่างของมนุษย์หรือศพต้องได้รับความเห็นชอบจากคณะกรรมการว่าด้วยจริยธรรมการทำวิจัยในมนุษย์หมวด ๗การปฏิบัติตนเกี่ยวกับสถานพยาบาล ข้อ ๓๔ ผู้ประกอบโรคศิลปะสาขาการแก้ไขความผิดปกติของการสื่อความหมายต้องปฏิบัติตนเกี่ยวกับสถานพยาบาล ตามกฎหมายว่าด้วยสถานพยาบาลประกาศณ วันที่ ๒๙ ตุลาคม พ.ศ. ๒๕๔๗สุดารัตน์ เกยุราพันธุ์รัฐมนตรีว่าการกระทรวงสาธารณสุขสุกัญญา/จัดทำ๒๖ กุมภาพันธ์ ๒๕๕๒ก้องเกียรติ/จัดทำ๒๗ กุมภาพันธ์๒๕๕๒โชติกานต์/ปรับปรุง๑๕ พฤศจิกายน๒๕๕๙[๑] ราชกิจจานุเบกษาเล่ม ๑๒๑/ตอนพิเศษ ๑๒๘ง/หน้า ๗/๑๗ พฤศจิกายน ๒๕๔๗